laion/Wikipedia-Exotic huggingface dataset:
חלי ממן בע"מ

חלי ממן בע"מ היא חברה פרטית ישראלית, בניהולה של חלי ממן, לקבוצות הרזיה, ירידה במשקל, קידום אורח חיים בריא, תזונה וחינוך תזונתי. בשנת 2016 החברה הפעילה כ־400 קבוצות תמיכה לאורח חיים בריא ברחבי ישראל ובהן כ-20 אלף לקוחות. ממן אינה תזונאית ואין לה הכשרה בתחום. חלי ממן החלה פעילותה בתחום ההרזיה בשנת 2000. את הקבוצה הראשונה פתחה בסלון של הוריה, ולאחר מספר חודשים החלה להדריך כ-15 קבוצות. לאחר שנה מתחילת הפעילות, נפתח קורס ההנחיה הראשון עם שש מנחות. בסוף 2003 הקימה ממן את חברת חלי ממן בע"מ. החברה תומכת בקבוצות ההרזיה באמצעות תפריטים לדיאטת הרזיה המפורסמים באתר החברה. בשנת 2012 נוסדה החברה האחות "חלי ממן שיווק והפצה בע"מ" שמשווקת תחת מותג פרטי מגוון מוצרים. איילת הירשמן, "יומן מטבח - המתכונים של חלי ממן", עיתון "לאישה", עמוד 117, 25 במרץ 2019 אתר האינטרנט הרשמי של חלי ממן חלי ממן, ברשת החברתית פייסבוק מעיין פרתי, ‏האפליקציה החדשה של כוהנת הדיאטה חלי ממן, באתר ‏מאקו‏, 21 בנובמבר 2018 כיכר השבת, ‏פרספקטיבה עם ריבה: איך נראינו לפני 10 שנים והסוד של חלי ממן להרזיה, באתר כיכר השבת ענת ביין-לובוביץ', ‏לקראת החגים: חלי ממן מתקשרת לראשונה עם משרד פרסום, באתר גלובס, 7 בספטמבר 2016 סמדר שיר, "אם אתם רוצים שהילד שלכם ירזה, תגרמו לו לאהוב את עצמו", 23 במרץ 2019 ענת ביין-לובוביץ', ‏לקראת החגים: חלי ממן מתקשרת לראשונה עם משרד פרסום, באתר גלובס, 7 בספטמבר 2016 טלי חרותי-סובר, כנסת ישראל משחה את חלי ממן לכוהנת (והיא אפילו לא תזונאית), באתר הארץ, 30 ביולי 2017 דפי תפריטים, באתר החברה
Haima Fstar

Haima Fstar, הוא מיניוואן מתוצרת יצרנית הרכב הסינית Haima Automobile (אנ') (שם רשמי: FAW Haima Automobile Co., Ltd חברת בת של FAW Group (אנ') (שם רשמי: FAW Group Corporation) המיוצר משנת 2013 ועד היום. מיניוואן. מסחרית. דגם "Haima Fstar" החל משווק בסין ביולי שנת 2013. 5 דלתות (2 דלתות צד אחוריות - דלתות הזזה). מספר נוסעים: 5-7. 7 נוסעים בתצורת ישיבה של 3 טורים. מנוע קדמי. מנוע בנזין. קיבולת מכל דלק - 48 ליטר. דגמי "Haima Fstar" מיוצאים לפיליפינים. דגם "Haima Fstar" - מסחרית, שנת 2013 דגם "Haima Fstar" - מסחרית, שנת 2013 דגם "Haima Fstar" - מיניוואן דגם "Haima Fstar" - מיניוואן Haima 2 Haima 3 Haima F7 Haima 7 Haima M8 Haima Familia M5 מדיה וקבצים בנושא Haima Fstar בוויקישיתוף Haima Fstar, סרטון באתר יוטיוב דגם "Haima Fstar" (בסינית) car.autohome.com.cn/config/series דגם "Haima Fstar" שנת 2019 topgear.com.ph/buyers-guide דגם "Haima Fstar" lausautogroup.com/haima/haima-f-star מחירי דגמי "Haima Fstar" בפיליפינים ph.priceprice.com/Haima-FStar
עגיל (בוטניקה)

בבוטניקה, עגיל הוא אשכול של פרחים זעירים וחסרי עלי כותרת המופיע בכמה סוגים של צמחים בעלי פרחים. פרחי העגיל מואבקים באמצעות הרוח בלבד, והם חד-מיניים - כל פרח מכיל איברי רבייה זכריים או נקביים בלבד - כשבדרך כלל כל פרחיו של צמח יחיד משתייכים לאחד המינים בלבד. עצי צפצפה שחורה וערבה, למשל, מצמיחים עגילים. עגיל, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
נורמן ת'אגארד

נורמן ארל ת'אגארד (באנגלית: Norman Earl Thagard; נולד ב-3 ביולי 1943) הוא מדען אמריקאי ואסטרונאוט מטעם נאס"א. ת'אגארד הוא קצין צי ארצות הברית בדימוס. טס לחלל במשך חמש טיסות וצבר שהות של למעלה מ-140 ימים בחלל. לאחר שחרורו מצי ארצות הברית, בינואר 1978 החל ת'אגארד החל לעבוד בנאס"א. באוגוסט 1979 השלים ת'אגארד תקופת הכשרה של שנה אחת, מה שהפך אותו כשיר למשימה בתפקיד מומחה למשימה בטיסות עתידיות של מעבורות חלל. בשנת 1983 השתתף תגרד במשימה STS-7; בשנת 1985 השתתף במשימה STS-51-B; בשנת 1989 השתתף במשימה STS-30; בשנת 1992 היה ת'אגארד מפקד המטען במשימה STS-42 (רונלד גרייב היה מפקד צוות). משימתו האחרונה של ת'אגארד הייתה בשנת 1995 במעבורת החלל סויוז TM-21. החללית התחברה לתחנת החלל מיר בה כבר פעלה משלחת מס' 17 בפיקוד אלכסנדר ויקטורנקו. לאחר קבלת אחריות על תחנת החלל משלחת מס' 18 בפיקוד ולדימיר דז'ורוב החלה את פעילותה. בכך היה ת'אגארד היה לאמריקאי הראשון ששוגר ברכב חלל רוסי, והוא נחשב הקוסמונאוט האמריקאי הראשון. במהלך משימה זו, שערכה 115 יום, נערכו 28 ניסויים. המשימה הסתיימה בנחיתה במרכז החלל קנדי במעבורת החלל אטלנטיס STS-71 ב-7 ביולי 1995. ת'אגארד הוא פרופסור מוסמך ומייסד ומנכ"ל של מרכז למידה העוסק במדעי החלל. ת'אגארד זכה בפרסים רבים ובין היתר: מדליית האוויר, מסדר הידידות של רוסיה, מדליית שירות נאס"א וכניסה להיכל התהילה של האסטרונאוטים. מדיה וקבצים בנושא נורמן ת'אגארד בוויקישיתוף ראיון עם ת'אגרד ביוגרפיה ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
קולנוע ירקון (ראש העין)

בית קולנוע "ירקון" בראש העין הוקם בשנת 1955 על ידי שלושה יזמים מקומיים. המקום היה בעבר מבנה בריטי, ששימש כמטבח שבו קיבלו העולים מתימן את מזונם. בית הקולנוע נסגר בתחילת 1980 בעקבות הירידה ברווחיות של בתי קולנוע מקומיים בשל כניסתה של הטלוויזיה הרב-ערוצית, והמעבר לצפייה בקולנועים באזורי מסחר גדולים. כיום לאחר שלושים שנה, עיריית ראש העין החליטה לשפץ את אולם הקולנוע ההיסטורי. בית הקולנוע הראשון אשר הוקם בראש העין בשנת 1955 נקרא "ירקון". בשנים 1949–1950 הפעילה הסוכנות היהודית במבנה בריטי מטבח שבו קיבלו העולים מתימן את מזונם שלוש פעמים ביום. המטבח שכן באזור שנקרא "מחנה א'" באותם הימים. לאחר סגירתו של מחנה העולים ראש העין, בראשית שנות החמישים של המאה העשרים, בשנת 1955, הכשירו שלושה יזמים בני המקום - חיים מליחי, עובדיה גמליאל ויעקב בן שאול את המבנה ופתחו בו את הקולנוע הראשון ובו כ-450 מושבים. בתי הקולנוע היו מרכז הבילוי הפופולרי ביותר בישראל בשנות החמישים והשישים. בתי הקולנוע אירחו גם הצגות, קונצרטים, כנסים פוליטיים ונשפים. כוכבו של הקולנוע דעך בסוף שנות ה-70 והוא נסגר. המקרין הופקד על שמירת הצניעות וכיסה בידו את העדשה, בסצנות נועזות לקול מחאת הצעירים. על תחילת ההקרנה היה מודיע המקרין בצלצול פעמון, וגם על הפסקה של רבע שעה. ישנם מספר רב של סרטים שהוצגו בקולנוע באותה תקופה כמו: "הציפורים" של היצ'קוק, "גריז", "אפוקליפסה עכשיו", "הטוב, הרע והמכוער" ורבי מכר נוספים. אך כניסת הטלוויזיה הביאו לירידה קבועה בהכנסות של בעלי "ירקון" והוא נסגר ב-1980. בשנת 2013, ראש עיריית ראש העין משה סיני חתם על הרשאה כספית להחזרת מבנה הקולנוע הישן לידי עיירת ראש העין לאחר שיסתיים משא ומתן עם המחזיקים במקום. בכוונת העירייה לשחזר את המקום לסינמטק, בו יוכלו תושבי העיר לקיים מפגשים בנושא תרבות, מורשת וקולנוע. עיירת ראש העין מכוונת לשחזור גלגלי ההיסטוריה, ולהעניק רגעים נוספים של חיבור בין הדור הצעיר לדור המבוגר. המבנה בראש העין שרד והעירייה קנתה אותו והחלה לפעול לשימורו יחד עם המועצה לשימור אתרי מורשת. לפי התוכנית העדכנית בחלל המרכזי במבנה יוקם שוב אולם קולנוע קטן מהמקורי אך יהיו שני חללים נוספים מוזיאון ובית קפה. מדיה וקבצים בנושא קולנוע ירקון בוויקישיתוף אחרי יותר משלושים שנה: בית הקולנוע המיתולוגי בראש העין ישופץ וייפתח מחדש, באתר mynet ראש העין(הקישור אינו פעיל) הקולנוע הראשון יהפוך לסינמטק, באתר עיריית ראש העין מבנה בריטי חלוד שקפא בזמן – על סיפורו יוצא הדופן של קולנוע "ירקון" בראש העין מתוך הבלוג נטוש - צילום מבנים ותיקים ונטושים בישראל בהווה למען העתיד, 31 במרץ 2013 גילי כהן, סינמה ראש העין, באתר הארץ, 28 באוקטובר 2011 מי יציל את הקולנוע הישן?, באתר כאן תאגיד השידור
בוכה על הקבר

בוכה על הקבר הוא פזמון שכתב והלחין אביב גפן וביצעו אביב גפן ולהקת "התעויוט". השיר יצא לאור בשנת 1993. השיר נכלל באלבום עכשיו מעונן, אלבומו השני של גפן. את השיר כתב גפן על מותה הדמיוני של אמו, נורית. בווידאו קליפ שיצא לשיר שצולם בכנסייה ביפו, צולמה נורית גפן בתוך ארון קבורה. גפן סיפר על השיר: "השיר הזה על הפחד שלי הגדול ביותר. בשיר ובקליפ ניסיתי לראות בעיניים שלי שנייה לפני שזה קורה את כל ההכנות, שהיא בארון והיא מתה. זה שיר פרידה, שיר התבגרות. אני כבר מתגבר והולך קדימה". בשיר מזכיר גפן גם את אביו, יהונתן גפן, הסובל מבעיות שכרות. גם בשירו עכשיו מעונן מאותו האלבום, כתב גפן על בעיות השתייה של אביו. השיר היה 22 שבועות במצעד השבועי העברי של רשת ג' מתוכם שבועיים במקום הראשון, ובמצעד הפזמונים העברי השנתי דורג השיר במקום השישי. סרטון השיר "בוכה על הקבר" באתר יוטיוב מילות השיר "בוכה על הקבר" באתר שירונט 103FM, ‏"אנחנו עדיין דור מזוין": אביב גפן מדבר על האלבום "עכשיו מעונן", באתר מעריב אונליין, 14 ביולי 2016 אביב גפן: "אבא שלי נעלב מאוד מ@@@עכשיו מעונן@@@, גם אני נעלבתי מהילדות שלי", באתר מעריב אונליין, 6 במרץ 2018 בוכה על הקבר, באתר "פזמונט"
מוזיאון גוגנהיים בילבאו

מוזיאון גוגנהיים בילבאו (בספרדית: El Museo Guggenheim Bilbao) הוא מוזיאון לאמנות מודרנית בבילבאו שבספרד. המוזיאון נחנך ב-18 באוקטובר 1997 על ידי מלך ספרד חואן קרלוס הראשון, עם תערוכה של 250 יצירות אמנות עכשווית. הוא מציג תערוכות קבועות ומתחלפות של יצירות אמנים ספרדים ובינלאומיים והוא אחד ממספר מוזיאונים השייכים לקרן סולומון ר. גוגנהיים ואחד המוזיאונים הגדולים בספרד. תכנון בניין המוזיאון נחשב כאחת העבודות החשובות ביותר שהושלמו מאז 1980 בסקר האדריכלות העולמי של 2010 בקרב מומחי אדריכלות. המוזיאון, שהוקם בשנת 1997, ידוע במיוחד בעיצובו ובצורתו, פרי תכנונו של האדריכל פרנק גרי. מאז הקמתו נחשב לאחד המבנים הייחודיים ביותר בעולם בתכנונם ובעיצובם אשר נבנו בסגנון הדה-קונסטרוקטיביזם. הבניין, המחופה בעיקר בטיטניום, נבנה על גדות נהר הנרביון. הוא תוכנן כך שיזכיר בצורתו ספינה, כסמל המשקף את מיקומו בעיר נמל. מיד עם בנייתו הפך את העיר למוקד תיירות עולמי, אשר מושך כמיליון תיירים מדי שנה. סביב המוזיאון עומדים פסלי-ענק מאת אמנים מודרניים, שהמפורסם מביניהם הוא ה"כלבלב" של ג'ף קונס. על אף שהמבנה נחשב כהצלחה אדריכלית גדולה, מבקרי אמנות רבים טוענים כי בדומה למוזיאון גוגנהיים ניו יורק, הוא גונב את ההצגה מיצירות האמנות המוצגות בו. לפני הקמת המוזיאון, העיר בילבאו הייתה שקועה במשבר, עקב שקיעת התעשייה בחלקה השני של המאה ה-20. המוזיאון שינה את מצבה הסוציו-אקונומי של העיר, הוריד את האבטלה לשיעור נמוך, והביא לפיתוח של ענף התיירות בעיר. המוזיאון הוקם באתר שבקרבתו שכן בעבר נמל בילבאו, ובעקבות ההקמה הועבר הנמל לאתר קרוב יותר למפרץ ביסקאיה שבאוקיינוס האטלנטי. האדריכל פרנק גרי מתכנן גם את השלוחה החדשה של מוזיאון גוגנהיים לאמנות מודרנית ועכשווית באבו דאבי שבאמירויות המפרץ הפרסי. גוגנהיים החדש של אבו דאבי ישכון במרכז התרבותי של האי סעדיאת. על פי התכנון, מדובר בגדולה מבין כל השלוחות הקיימות ברחבי העולם. עבודות הבנייה אמורות להסתיים בסביבות שנת 2023, ובמוזיאון יוצגו אוספים קבועים של אמנות מודרנית לצד תערוכות מתחלפות מאוסף קרן סלומון ר. גוגנהיים העולמית. מוזיאון גוגנהיים אבו דאבי מוזיאון סולומון ר. גוגנהיים, ניו יורק מוזיאון הסובלנות, ירושלים מדיה וקבצים בנושא מוזיאון גוגנהיים בילבאו בוויקישיתוף אתר האינטרנט הרשמי של מוזיאון גוגנהיים בילבאו (בספרדית) מוזיאון גוגנהיים בילבאו, ברשת החברתית פייסבוק מוזיאון גוגנהיים בילבאו, ברשת החברתית אקס (טוויטר) מוזיאון גוגנהיים בילבאו, ברשת החברתית אינסטגרם מוזיאון גוגנהיים בילבאו, באתר אנציקלופדיה בריטניקה (באנגלית) Matt Tyrnauer, Architecture in the Age of Gehry, Vanity Fair, June 30, 2010.
אינוקנטיוס השביעי

אינוקנטיוס השביעי (בלטינית: Innocentius VII; ‏ 1339 בערך – 6 בנובמבר 1406; נולד בשם קוזימו דה מיורטי (Cosimo de' Migliorati) היה אפיפיור כשנתיים - מ-17 באוקטובר 1404 ועד מותו בשנת 1406. שלטונו היה בתקופת הקרע המערבי בכנסייה הקתולית ובמקביל לכהונתו ברומא, כיהן באביניון האנטי-אפיפיור בנדיקטוס השלושה עשר. נולד בעיר סולמונה (אנ') במחוז אברוצו (אברוצי). הצטיין בלימודי משפט אזרחי וקאנוני ולימד באוניברסיטת פדובה ואוניברסיטת פרוג'ה. בהמלצת מורו, נטל אותו האפיפיור אורבנוס השביעי תחת חסותו, צירף אותו לקוריה הרומאית ומינה אותו לגובה חובות הוותיקן באנגליה, שם שהה כעשר שנים. ב-1386 מינה אותו אורבנוס השביעי לבישוף בולוניה. שנה לאחר מכן התמנה לארכיבישוף רוונה. ב-1389 מינה אותו בוניפקיוס התשיעי לחשמן ולתפקיד כומר בזיליקת סנטה קרוצ'ה אין ג'רוסלמה ברובע אסקווילינו שברומא. ב-1390 מונה לשליח אפיפיורי (לגאט) ללומברדיה וטוסקנה. דה מיורטי נבחר לאפיפיור פה אחד בקונקלווה קצרה שמנתה שמונה חשמנים בלבד, לאחר שנציגי בנדיקטוס השלושה עשר לא הסכימו לקחת חלק בתהליך בחירה או מינוי מועמד מוסכם בתמורה לפרישת מועמדם מאביניון. מלך נאפולי, לדיסלאוס, מלך נאפולי הבטיח את התקבלותו של האפיפיור החדש לאחר שדיכא התקוממות של אנשי המפלגה הגיבלינית ברומא. כך הפך למעשה האפיפיור לבעל-חובו של לדיסלאוס וכלי שרת בידיו. אינוקנטיוס השביעי נטה לנפוטיזם (מינוי קרובי משפחה) ומינה את אחיינו לודביקו, שהיה מצביא-שכיר (קונדוטיירי) ששירת את ג'אן גלאצו ויסקונטי למפקד מיליציית מדינת האפיפיור. בתפקידו זה עיכב לודביקו מספר מתנגדים רומאים נודעים של האפיפיור, כאשר יצאו מפגישה עמו. הוא הזמין מתנקשים שיירצחו אותם והשליך את גופותיהם מחלונות בית החולים סנטו ספיריטו (Ospedale di Santo Spirito in Sassia) אל הרחוב. הדבר עורר התקוממות בעיר. האפיפיור, משפחתו, תומכיהם וחברי הקוריה נאלצו לנוס לויטרבו. לדיסלאוס שלח כוחות על מנת לדכא את ההתפרעויות, שעלו בחייהם של שלושים מאנשי האפיפיור. בינואר 1406 שקטו הרוחות בעיר והאפיפיור חש שהוא יכול לחזור אליה. במרץ אותה שנה הפך האפיפיור את לודביקו אחיינו למרקיז ורוזן פרמו. עם זאת, לדיסלאוס לא הסיג את כוחותיו מהעיר לאחר שהאפיפיור שב אליה, והתבצר במבצר סנט אנג'לו החולש על הוותיקן. לאחר שהתגלה שלדיסלאוס טרח לשמר תסיסה אנטי-אפיפיורית בעיר, על-מנת לשמר את חיוניותו בעיני האפיפיור (למשל תוך סיוע לאנשי משפחת קולונה מן המפלגה הגיבלינית), הוא נודה מהכנסייה וגורש מהעיר. בשל ההתכתשויות בעיר רומא, לא הצליח אינוקנטיוס השביעי לפעול לסיום הקרע המערבי. שארל השישי, מלך צרפת ורופרכט, מלך גרמניה הצליחו ב-1405 לארגן ועידה בהשתתפות תאולוגים מאוניברסיטת פריז, שתפעל לפתרון המצוקה המרכזית של הכנסייה, אולם בשל הסתבכות המצב ברומא טען האפיפיור שלא יוכל להבטיח ליריבו, בנדיקטוס השלושה עשר, מעבר בטוח אם יגיע הלה לרומא. בנדיקטוס השלושה עשר טען מנגד, שהסיבה היחידה שקרע לא הגיע לידי סיום הייתה חוסר רצונו של האפיפיור בפתרונה. מותו היה פתאומי, ועורר שמועות על רצח, התנקשות או הרעלה, אף שלא נמצאו להאשמות אלה כל ראיות. מדיה וקבצים בנושא אינוקנטיוס השביעי בוויקישיתוף אינוקנטיוס השביעי, באנציקלופדיה הקתולית רשימת תפקידים ומינויים אינוקנטיוס השביעי, באתר אנציקלופדיה בריטניקה (באנגלית) אינוקנטיוס השביעי, באתר "Find a Grave" (באנגלית)
אלבניה באירוויזיון 2004

אלבניה באירוויזיון 2004 השתתפה עם השיר "The Image of You" שבוצע על ידי אנייזה שהיני. בחצי גמר הגיע השיר אל המקום ה-4 עם 167 נקודות בסך הכול. בגמר האירוויזיון הצליח השיר להגיע אל המקום ה-7 עם 107 נקודות בסך הכול. אירוויזיון זה היה הראשון בו השתתפה אלבניה. את 12 הנקודות שלה העניקה אלבניה בחצי הגמר ובגמר האירוויזיון ליוון. המדינה היחידה אשר העניקה לאלבניה 12 נקודות באירוויזיון זה בחצי הגמר ובגמר היא מקדוניה הצפונית. כמו כן, הצליחה אלבניה להגיע אל המקום ה-4 בחצי הגמר עם 167 נקודות בסך הכול, ואל המקום ה-7 בגמר עם 107 נקודות בסך הכול. אלבניה באירוויזיון Eurovision 2004 Results: Voting & Points, Eurovisionworld
טקס פרסי האקדמיה הבריטית לקולנוע ה-53

טקס פרסי האקדמיה הבריטית לקולנוע ה-53 שמעניקה האקדמיה הבריטית לאמנויות הקולנוע והטלוויזיה, נערך ב-9 באפריל 2000, בו הוענקו פרסים לסרטים הטובים ביותר של שנת 1999. הסרט "אמריקן ביוטי" בבימויו של סם מנדס זכה בפרס הסרט הטוב ביותר (גם זכה בפרס אוסקר לסרט הטוב ביותר), פרס השחקן (קווין ספייסי, זכה בפרס אוסקר), ופרס השחקנית (אנט בנינג), וכן זכה בפרסי הצילום העריכה והמוזיקה. ג'וד לאו (הכישרון של מר ריפלי) ומגי סמית' (תה עם מוסוליני) זכו בפרסי שחקן ושחקנית המשנה. פדרו אלמודובר במאי הסרט "הכל אודות אמא: זכה בפרס הבימוי הטוב ביותר. הסרט "East Is East" נבחר לסרט הבריטי הטוב ביותר. הטקס נערך באולם אודיאון שבכיכר לסטר בלונדון בהנחיית ג'ק דוקרטי. קווין ספייסי - אמריקן ביוטי ג'ים ברודבנט - טופסי טרווי ראסל קרואו - המקור רייף פיינס - סוף הרומן אום פורי - מזרח הוא מזרח אנט בנינג - אמריקן ביוטי לינדה באסט - מזרח הוא מזרח ג'וליאן מור - סוף הרומן אמילי ווטסון - האפר של אנג'לה אמריקן ביוטי האפר של אנג'לה סוף הרומן מטריקס הכישרון של מר ריפלי סליפי הולו סוף הרומן בעל אידיאלי תה עם מוסוליני פדרו אלמודובר - הכל אודות אמא ניל ג'ורדן - סוף הרומן סם מנדס - אמריקן ביוטי אנתוני מינגלה - הכישרון של מר ריפלי מ. נייט שאמלאן - החוש השישי אמריקן ביוטי להיות ג'ון מלקוביץ' מטריקס החוש השישי אמריקן ביוטי מזרח הוא מזרח סוף הרומן החוש השישי הכישרון של מר ריפלי מזרח הוא מזרח נוטינג היל אונייגין Ratcatcher טופסי טרווי Wonderland הכל אודות אמא בואנה ויסטה סושיאל קלאב The Celebration (Festen) ראן לולה ראן אמריקן ביוטי - תומאס ניומן בואנה ויסטה סושיאל קלאב - ריי קודר וניק גולד סוף הרומן - מייקל ניימן הכישרון של מר ריפלי - גבריאל יארד טופסי טרווי אמריקן ביוטי סוף הרומן בעל אידיאלי סליפי הולו אמריקן ביוטי האפר של אנג'לה סוף הרומן מטריקס סוף הרומן - ניל ג'ורדן מזרח הוא מזרח - Ayub Khan-Din בעל אידיאלי - אוליבר פארקר הכישרון של מר ריפלי - אנתוני מינגלה להיות ג'ון מלקוביץ' - צ'ארלי קאופמן אמריקן ביוטי - אלן בול החוש השישי - מ. נייט שאמלאן הכל אודות אמא - פדרו אלמודובר טופסי טרווי - מייק לי מטריקס אמריקן ביוטי בואנה ויסטה סושיאל קלאב מלחמת הכוכבים - פרק 1: אימת הפנטום ג'וד לאו - הכישרון של מר ריפלי וס בנטלי - אמריקן ביוטי מייקל קיין - תקנות בית השיכר ריס איוואנס - נוטינג היל טימותי ספול - טופסי טרווי מגי סמית' - תה עם מוסוליני ת'ורה ברץ' - אמריקן ביוטי קייט בלאנשט - הכישרון של מר ריפלי קמרון דיאז - להיות ג'ון מלקוביץ' מינה סוברי - אמריקן ביוטי מטריקס באג לייף המומיה סליפי הולו מלחמת הכוכבים - פרק 1: אימת הפנטום טקס פרסי אוסקר ה-72 טקס פרסי האקדמיה הבריטית לקולנוע ה-53, במסד הנתונים הקולנועיים IMDb (באנגלית) "All right on the night". The Guardian. 7 באפריל 2000. נבדק ב-12 בפברואר 2019. {{cite web}}: (עזרה)
שפתי הפות

שפתי הפות (בלטינית: Labia) הן רקמות ארוגניות המהוות חלק מהפות. השפתיים הן החלקים היחידים מהפות שנראים מבחוץ, והן מגינות על השופכה, הדגדגן ועל פתח הנרתיק. צבען, גודלן וצורתן של השפתיים החיצוניות והפנימיות משתנים מאוד מאישה לאישה. השפתיים החיצוניות (labia majora) - בדרך כלל מסתירות חלקית את האזורים האחרים של הפות. צבע העור החיצוני של השפתיים החיצוניות הוא בדרך כלל זהה לגוון העור של האישה. העור הפנימי של השפתיים הוא לעיתים קרובות ורוד או חום. במהלך גיל ההתבגרות גדל שיער ערווה בחלק החיצוני של השפתיים. תפקידי השפתיים החיצוניות: הגנה מכנית על האזור הפנימי הרגיש (הפרוזדור הפותי) העשיר בקצוות עצבים תחושתיים. לשיער הערווה תפקיד מסוים בגירוי מיני של האזור וזאת על ידי תזוזת השיער סביב הפות. השפתיים הפנימיות (labia minora) - שני קפלי רקמה ארוגניים המתחילים בחלק הקדמי של הפות עם הדגדגן, מתארכים ומקיפים את השופכה ואת פתח הנרתיק ומסתיימים מאחורי הנרתיק באזור חיץ הנקבים. השפתיים הפנימיות גדלות ומשנות את צורתן בעיקר בגיל ההתבגרות. תפקידי השפתיים הפנימיות: השפתיים הפנימיות הן רקמת זקפה והן שותפות בתחושת העוררות המינית של האישה. בעת גירוי מיני זורם דם לאזור השפתיים הפנימיות ומנפח אותן. מה שמסייע לאשה להגיע לאורגזמה. השפתיים הפנימיות משמשות להגנת הפרוזדור הפותי מפני גירוי מכני, מניעת יובש ומניעת כניסת מזהמים לפתחי השופכה והנרתיק. במהלך קיום יחסי מין הם תורמים לגירוי מיני של כל אזור הפרוזדור הפותי, הדגדגן והנרתיק של האישה ואיבר מינו של בן זוגה. גירוי של הדגדגן עשוי להתרחש באמצעות מתח/ משיכה של הדגדגן והעורלה שעליו על ידי משיכת וגירוי השפתיים הפנימיות. בזמן עוררות מינית הם משומנים על ידי הריר המופרש בנרתיק ומסביבו כדי להפוך את החדירה ללא כאב ולהגן עליהם מפני גירוי. פתח השופכה הנשי ממוקם בין השפתיים הפנימיות, ובכך הן ממלאות תפקיד חשוב בהנחיית זרם השתן במהלך הטלת השתן הנשית. השפתיים הפנימיות הומולוגיות למשטח השופכה הזכרי של הפין. הצבע, האורך, הגודל, הסימטריה והמראה הכללי של השפתיים החיצוניות והפנימיות משתנים באופן ניכר מאישה לאישה. לעיתים קרובות השפתיים הן אסימטריות. לשפתיים החיצוניות יש נטייה לאבד מנפחן ולהיראות מדולדלות עם השנים. ולשפתיים הפנימיות יש נטייה להתארך או להתכהות עם השנים. כל מראה הוא מקובל ותקין. למרות השם השפתיים הגדולות והקטנות, השמות המומלצים הם השפתיים החיצוניות והשפתיים והפנימיות, המתארים את השפתיים בצורה יותר מציאותית. אצל נשים רבות השפתים הפנימיות, הנקראות "קטנות", יותר גדולות מהשפתיים הנקראות "גדולות". על פי ארגון הבריאות העולמי, שינויים כירורגיים ואחרים באיבר המין הנשי (כולל הסרה חלקית או מלאה של חלקים בהם מסיבות לא רפואיות) מוגדרים כ-FGM-Female genital mutilation, משמע "הטלת מום באיבר המין הנשי" מדיה וקבצים בנושא שפתי הפות בוויקישיתוף [McNulty, John A. (November 1, 1995). "Sex Organ Homologies". LUMEN. Health Sciences Division, Loyola University Chicago. Retrieved June 23, 2021. השפתיים הקטנות הומולוגיות למשטח השופכה הזכרי של הפין] Jamie McCartney, הקיר הגדול של הפות, באתר Great Wall of Vagina, ‏2006 האם שפתי הפות שלך נורמליות?, באתר ‏מאקו‏, 13 בינואר 2016 WHO, Female genital mutilation, https://www.who.int/news-room/fact-sheets/detail/female-genital-mutilation ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
קאלום הדסון-אודוי

קאלום הדסון-אודוי (באנגלית: Callum Hudson-Odoi; נולד ב-7 בנובמבר 2000) הוא כדורגלן אנגלי המשחק בעמדת החלוץ והקיצוני בנוטינגהאם פורסט. ב-23 ביולי 2019 האריך את חוזהו בצ'לסי בחמש שנים תמורת שכר של כ-100 אלף ליש"ט לשבוע. ב-30 באוגוסט 2022 הושאל לבאייר לברקוזן לעונה אחת. קבוצת הנוער של צ'לסי גביע ה-FA לנוער (2): 2016/2017, 2017/2018. אליפות הפרמייר ליג עד גיל 18: 2016/2017. צ'לסי הליגה האירופית: 2018/2019 ליגת האלופות: 2020/2021 הסופר קאפ האירופי: 2021 גביע העולם למועדונים: 2021 נבחרת אנגליה בכדורגל עד גיל 17 גביע העולם בכדורגל עד גיל 17: 2017. סגנות אליפות אירופה בכדורגל עד גיל 17: 2017. השחקן הצעיר של השנה של צ'לסי: 2018/2019. הרכב הטורניר באליפות אירופה בכדורגל עד גיל 17: 2017. מדיה וקבצים בנושא קאלום הדסון-אודוי בוויקישיתוף קאלום הדסון-אודוי, ברשת החברתית אינסטגרם קאלום הדסון-אודוי, באתר Transfermarkt קאלום הדסון-אודוי, באתר Soccerway קאלום הדסון-אודוי, באתר BDFutbol קאלום הדסון-אודוי, באתר WorldFootball.net קאלום הדסון-אודוי, באתר National Football Teams קאלום הדסון-אודוי, באתר FootballDatabase.eu פרופיל באתר הרשמי של צ'לסי אתר ערוץ הספורט – sport5.co.il, באתר m.sport5.co.il Callum Hudson-Odoi - TheChels.info - The Chelsea Football Club Wiki, thechels.info Shamoon Hafez (17 בינואר 2019). "England's U17 World Cup winners – where are they now?". BBC Sport. נבדק ב-17 בינואר 2019. {{cite web}}: (עזרה) "Callum Hudson-Odoi Wins Young Player of the Year And Conor Gallagher Picks Up Academy Prize". Chelsea F.C. 11 במאי 2019. נבדק ב-11 במאי 2019. {{cite web}}: (עזרה) "Technical Report – Team of the Tournament". UEFA. 19 במאי 2017. נבדק ב-17 בדצמבר 2017. {{cite web}}: (עזרה) ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
דין (אי, אנטארקטיקה)

האי דין (באנגלית: Dean Island) הוא אי מול חופי ארץ מרי בירד בשטח מדף הקרח גץ, במחצית הדרך בין האי גראנט לאי סיפל שבאנטארקטיקה. האי, מכוסה קרח, והוא מוקף על ידי מדף הקרח גץ, באמצע בין האי גראנט לאי סיפל, למול חופי ארץ מרי בירד. ארכו של האי 37 קילומטרים ורוחבו 19 קילומטרים. בקצה הדרומי של האי נמצאת נקודת קול. האי התגלה ב-5 בפברואר 1962, עת נראה מסיפון אוניית משמר החופים של ארצות הברית גליישר, שהייתה באותה עת 37 קילומטרים מהאי. האי נקרא על שמו של רב-נגד ס. ל. דין (S. L. Dean) מצי ארצות הברית, שהיה חשמלאי על האונייה בעת גילוי האי. • Otto von Kotzebue, A Voyage of Discovery, Into the South Sea and Beering's Straits, PP 158-159 האי דין באתר הסקר הגאולוגי של ארצות הברית האי דין באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי על נקודת קול
עבד אל-פתאח אל-בורהאן

לוטננט גנרל עבד אל-פתאח עבד א-רחמאן אל-בורהאן (בערבית: عبد الفتاح عبد الرحمن البرهان; בתעתיק מדויק: עבד אלפתאח עבד אלרחמן אלברהאן; נולד ב-11 ביולי 1960) הוא איש צבא ופוליטיקאי סודאני ולוטננט גנרל בצבא סודאן המשמש כנשיא מועצת הריבונות של סודאן, נשיאות שיתופית זמנית, המורכבת מחמישה קצינים וארבעה אזרחים. הוא היה לראשונה לראש המדינה באפריל 2019 כשקיבל את מושכות השלטון מהגנרל אחמד עווד בן עוף. בין 12 באפריל ל-21 באוגוסט 2019 שימש כנשיא המועצה הצבאית הזמנית של סודאן. אל-בורהאן כיהן קודם כמפקח הכללי של הצבא הסודאני. אל-בורהאן נחשב כנקי יותר מבחינתו של הציבור הסודאני לעומת גנרלים אחרים. במהלך המחאות בסודאן 2018–2019 הוא נפגש עם המפגינים, והאזין לביקורותיהם כלפי המשטר. בעקבות זאת, לאחר עלייתו לשלטון של אחמד עווד בן עוף, שר ההגנה ומחליפו של עומר אל-בשיר, העם דרש את מינויו של אל-בורהאן והמחאה הצליחה, כך שאבן עוף שרד יום אחד בלבד בתפקיד הנשיא. אף על פי כן, הציבור דרש בחירות דמוקרטיות ותחת אל-בורהאן הצבא החל לנקוט ביד קשה יותר נגד המפגינים. אל-בורהאן נפגש באוגנדה עם בנימין נתניהו ב-3 בפברואר 2020, צעד שהוסתר מחברי הממשלה וספג גינויים חדים מאנשי הדת במדינה. בהמשך, אף היה ממצדדי הנורמליזציה עם ישראל ותחת הנהגתו החלו למגעים לכינונו של הסכם ישראל–סודאן, שנחתם בינואר 2021. עבד אל-פתאח אל-בורהאן, במסד הנתונים הקולנועיים IMDb (באנגלית) מדיה וקבצים בנושא עבד אל-פתאח אל-בורהאן בוויקישיתוף המפגינים בסודאן לא מוותרים: גם מנהיג ההפיכה הצבאית התפטר, באתר וואלה, 13 באפריל 2019 איתמר אייכנר, דניאל סלאמה והסוכנויות, דיווח: איחוד האמירויות תיאמה את הפגישה בין נתניהו לשליט סודן, באתר ynet, 4 בפברואר 2020 יאסר עוקבי, ‏"בגידה בנביא מוחמד": בסודאן מגיבים למפגש בין אל-בורהאן לנתניהו, באתר מעריב אונליין, 4 בפברואר 2020 ערך זה הוא קצרמר בנושא פוליטיקאים ובנושא סודאן. אתם מוזמנים לתרום לוויקיפדיה ולהרחיב אותו.
האי דין

האם התכוונתם ל... דין (אי, אנטארקטיקה) – אי בשטח מדף הקרח גץ שבאנטארקטיקה דין (אי, מערב אוסטרליה) – אי לחוף מדינת אוסטרליה המערבית שבאוסטרליה דין (אי, קרוליינה הצפונית) – אי באמצע נהר במדינת קרוליינה הצפונית שבארצות הברית דין (אי, מישיגן) – אי בימת סופיריור במדינת מישיגן שבארצות הברית דין (אי, ורמונט) – אי באגם במדינת ורמונט שבארצות הברית דין (אי, מיין) – אי באגם במדינת מיין שבארצות הברית דין (אי, אונטריו) – אי באגם בפרובינציית אונטריו שבקנדה דין (אי, קולומביה הבריטית) – אי לחוף פרובינציית קולומביה הבריטית שבקנדה